CELEX: 62015TN0595
Language: lt
Date: 2015-10-19 00:00:00
Title: Byla T-595/15: 2015 m. spalio 19 d. pareikštas ieškinys byloje Europäischer Tier- und Naturschutz ir Giesen/Komisija

25.1.2016   
            
            
               LT
            
            
               Europos Sąjungos oficialusis leidinys
            
            
               C 27/62
            
         2015 m. spalio 19 d. pareikštas ieškinys byloje Europäischer Tier- und Naturschutz ir Giesen/Komisija
   
   (Byla T-595/15)
   (2016/C 027/79)
   Proceso kalba: vokiečių
   
      Šalys
   
   
      Ieškovai: Europäischer Tier- und Naturschutz e.V. (Muchas, Vokietija) ir Horst Giesen (Muchas, Vokietija), atstovaujami advokato P. Brockmann
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2015 m. rugpjūčio 17 d. Europos Komisijos sprendimą (įteiktas 2015 m. rugpjūčio 24 d.) nesiimti veiksmų,
               priimant Europos teisės aktus dėl asociacijų, kai nebeskelbiamas teisės akto projektas arba variantas, pakeistas pagal leidžiamą pagrindą, kuriuo ne pelno siekianti tarpvalstybinė veikla prilyginama pelno siekiančioms asociacijoms, nepatenkinus šio reikalavimo
               suderinant nacionalinę susirinkimų teisę ir teisę jungtis į asociacijas ne pelno siekiančios tarpvalstybinės veiklos atveju;
            
         
               —
            
            
               ir taip įpareigoti Komisiją sukurti teisės aktus atitinkančią padėtį, kaip tai suprantama pagal SESV 266 straipsnį, užkertant kelią tolesniam padėties blogėjimui, kaip tai suprantama pagal pirmąjį ir antrąjį reikalavimus, kuris gali neleisti sukurti tokios padėties arba apsunkinti jos sukūrimą, ir
            
         
               —
            
            
               priteisti iš Komisijos bylinėjimosi išlaidas ir bet kurios į bylą įstojusios šalies išlaidas.
            
         
      Ieškinio pagrindai ir pagrindiniai argumentai
   
   Ieškovai kaltina, kad nebuvo priimti Europos teisės aktai dėl asociacijų, panaikinta galiojanti diskriminacija ir panaikintas kolektyvinės ir individualios asociacijų laisvės pažeidimas.
   Grįsdami ieškinį ieškovai remiasi keturiais pagrindais.
   
               1.
            
            
               Pirmasis ieškinio pagrindas: EŽTK 11 straipsnio, Europos Sąjungos pagrindinių teisių chartijos (toliau – Chartija) 20 straipsnio pažeidimas, taip pat pagrindinių teisių pagal ESV 6 straipsnio 3 dalį ir JT žmogaus teisių chartijos 20 straipsnį pažeidimas.
            
         
               2.
            
            
               Antrasis ieškinio pagrindas: teisės į lygybę prieš įstatymą (Chartijos 20 straipsnis ir EŽTK 14 straipsnis) pažeidimas moralinių vertybių ir ne pelno siekiančių asociacijų sąskaita.
            
         
               3.
            
            
               Trečiasis ieškinio pagrindas: pareigos motyvuoti, kaip ji suprantama pagal Chartijos 41 straipsnį, pažeidimas.
            
         
               4.
            
            
               Ketvirtasis ieškinio pagrindas: laisvių taikymo srities apribojimas dėl neveikimo, piktnaudžiavimas aiškinant pagal Chartijos 52 ir 54 straipsnius.